Però què fots!
ANTERIORMENT
És urani enriquit.
No ets conscient de fins a quin punt et detesto, oi?
A partir d'avui, l'Abraçada del Samarità es dirà
Església Democràtica d'Amèrica!
- Qui són? - La majoria de vidents del país.
I per què cony li interessen?
Des de quan l'esperança i la ingenuïtat s'han tornat el mateix?
Per què t'has de ficar en aquest ofici si no és per salvar el món?
Després del que hem passat, vull que ho fem junts.
Em van parlar d'un restaurant.
Les cambreres ensenyaven les tetes quan et duien la carn.
Ho sabem, Kevin. Sabem que has sigut tu.
No has sigut mai un col·lega, col·lega.
El Joe Kessler de veritat es va morir a la vall del Panjshir.
No me'n vas treure, m'hi vas deixar morir.
Per què no es cura?
Què cony és això?
Una cosa d'en Frenchie i meva.
No n'he de fer res, entesos.
No ho entenc. En teoria no…
Però si m'odies!
Estimava la Clara. I és el que hauria volgut.
Correu!
Ell convertia l'aigua en vi. Quin superpoder més inútil!
Un Déu de veritat faria tremolar tothom i ens vindria a defensar.
Amén!
Curar quatre leprosos no ens curarà les fronteres obertes.
Necessitem un nou ordre mundial per restablir el sentit comú.
No hi ha cors d'àngels ni un home invisible al cel,
perquè el teniu davant dels ulls.
- Lloeu-lo! - Lloeu-lo!
- És el Patriota.
Necessitem un Déu que el puguem veure, que faci agenollar a tothom.
- Lloeu-lo! - Lloeu-lo!
- És el Patriota.
Un Déu amb els colors del país a les venes, com vosaltres i jo.
Ajudar els pobres? Apiadar-se d'immigrants?
De pervertits i pederastes que ens amenacen?
Lloeu el seu nom i ens alliberarà
ell tot sol.
- És més gran que Jesús! - Més gran que Jesús!
- Lloeu-lo! - Lloeu-lo!
Tenim un Déu tan fort com nosaltres, un americà com nosaltres.
- Lloeu-lo! - Lloeu-lo!
He pregat perquè renaixés Déu i hem reescrit l'univers!
I tallem! Ha quedat de puta mare!
I una merda, Chad.
Ha de quedar tan perfecte com Déu nostre Senyor.
Àngel número sis, has entrat tard després de la part instrumental.
Hi tornarem.
Des del principi!
Endavant!
Hola, parella. Quin dia més preciós, eh?
Pot ocupar el meu despatx quan vulgui.
Ja ho sé.
Anem al gra.
Mentre l'Oh Pare acaba de preparar la meva revelació divina,
vull que us cuideu d'unes quantes coses.
Esclar, el que faci falta.
L'Església Democràtica d'Amèrica passarà a ser la religió nacional oficial
basada en l'únic Déu veritable: jo.
Ben pensat.
No vull cap separació entre l'Església i l'Estat.
Vull tropes a totes les ciutats santuari que han acollit estel·laristes.
Ordena la prohibició de l'avortament.
I ara la lactància materna és obligatòria.
Els nadons necessiten llet materna, no de pot. De fet, també la prohibirem.
- De debò? - Que la prohibeixis.
"La millor astúcia del diable és convence'ns que les nous donen llet."
Són unes idees fantàstiques.
- Ho portarem al Congrés. - No.
- El dissols. - Perdó?
Que dissolguis el Congrés. És el millor per la llibertat.
És que no tinc la potestat per fer-ho.
Ashley, fes-me un favor.
Llegeix-li el pensament
i digue'm si és creient de veritat.
- Esclar que ho soc. - Perfecte.
Doncs no has de patir per res.
Fes-ho.
Però això què cony és?
No miris!
No m'ho facis tornar a dir.
Patriota… No puc…
És que et té pànic.
Et troba una mica psicòpata.
Steven…
Em tens aquí.
Un déu encarnat davant dels teus ulls.
I tot i així et falta fe.
Tranquil, no estic enfadat.
Però m'has decebut.
Jordan Li, oi? I tu deus ser la Marie Moreau.
Diguem que sí.
Soc l'LM. M'han dit que ets l'elegida
i que tens una força comparable a la del Patriota.
Els rumors sobre el meu poder són molt exagerats.
Ho tens?
L'Emma ha seguit l'Oh Pare durant tres setmanes.
Ha passat molt de temps als Estudis Vought.
Moltíssim, sí.
No ha trepitjat la Torre, ni Washington, ni l'Església.
- Per què? - No ho sabem.
Però han blindat els estudis. Van armats fins a les dents.
- Aquí hi és tot. - Molt bé.
I ara què fem?
- Res, ja podeu marxar. - Com? Perdona.
Però què dius?
S'ha acabat. Ja els hi podeu dir als altres que fugin mentre puguin
i com puguin. D'acord?
Un moment. Ja està?
No ens vau reclutar vosaltres perquè féssim la vostra guerra?
Ens hem passat un any jugant-nos la vida,
remenant contenidors i dormint al cotxe. I no ens fa res, perquè…
- Volem ajudar! - De què et serveix tant de poder, Marie,
si no el pots controlar?
- No ens pensem rendir. - Doncs sou unes ingènues.
"Des de quan l'esperança i la ingenuïtat s'han tornat el mateix?"
Sí. Del teu càsting per entrar als Set.
Me'l devia mirar al Blu-ray de L'alba dels Set
unes mil vegades a Red River.
O només ho vas dir perquè t'agafessin?
Era una ingènua.
Veig que no ets com em pensava, Annie.
Es veu que no.
Que la bombin. Vinga. Anem.
ESCOLA PÚBLICA DEL COMTAT D'ERIE
Hòstia puta!
Jo de tu no obriria.
És urani.
- Tres segons. - Què cony passa aquí?
Estic…
bé.
Quan es recuperi, n'hi dones una altra dosi.
Una altra? Què dius! Mira-la.
- Què feu? - Hem passat al pla B, noi.
Si no te'n surts a la primera, busca un altre forat per follar.
El raig del pit del Soldier Boy em va fer pensar.
No el té de naixement, aquest poder.
L'hi van donar els russos amb una aplicació constant
de la metodologia científica.
Li van administrar la radiació d'una bomba atòmica.
Exacte. I a partir de la recerca que els hi vam pispar fa uns anys,
en Frenchie i jo li estem fent el mateix a la Kimiko.
Quan tingui el poder del Soldier Boy, rebentarà el Patriota
i farem festa grossa.
O sigui que quan us preguntàvem què fèieu
i dèieu que no n'havíem de fotre res,
era per això.
- Sí. - Carnisser, és…
La bestiesa més grossa que he sentit mai.
En qüestió de setmanes voleu fer el que els russos van fer amb deu anys?
Sí. Perquè, a diferència d'ells,
nosaltres tenim un superordinador humà
vivint a l'oficina de l'escola.
La Sage? Si només es medica i mira Love island!
Encara matareu la Kimiko.
- Frenchie. - No és una decisió meva.
Passa d'en Carnisser. Ignora'l.
No ho vol ell,
ho vull jo.
Ho he decidit jo.
Alguna cosa hem de fer.
Què? Aquell parell han complert o no?
L'Oh Pare en prepara una de grossa a Estudis Vought,
però no sabem què és.
- Potser és un parany. - Potser sí.
Tu queda't aquí amb la Kimiko i la Sage.
Anirem a buscar aquell beat dels collons
i li aixafarem els ous fins que ens digui què pretén el Patriota.
Després me'l carregaré i feina feta no té destorb.
No.
No en parlis com si fos bufar i fer ampolles.
S'ha acabat.
Hem perdut.
La Posh Spice era la més inútil del grup.
No sabia cantar ni ballar, no tenia gens ni mica de talent.
A "Wannabe" no deia ni una frase sola.
Però la va afectar? No.
Mireu-la ara.
Casada amb en Becks, 15 anells de compromís, 32 portades de Vogue,
i va rebre l'Orde de l'Imperi Britànic de mans del príncep Guillem.
Quan va entrar en el món de la moda vaig dubtar,
però la seva línia no falta mai a la Setmana de la Moda de París.
Perquè, tot i les mancances evidents que té,
inclosa una incapacitat tràgica per somriure,
no es va rendir. I nosaltres tampoc ens rendirem.
Aquests discursos per motivar…
Terribles.
Un horror.
I una merda. M'ha sortit de conya.
Au, som-hi!
Patriota. Primer de tot et volia dir que em sap molt de greu.
L'he cagat, i molt.
Però el Negre Fosc parlava fatal de tu.
Tranquil. Tranquil.
Estàs perdonat.
De debò?
Perquè…
he decidit dissoldre els Set amb efecte immediat.
Francament, als Set ja no som set membres
des de fa temps.
Fa una mica de riure i tot.
Doncs dona-me'ls a mi. Te'ls porto jo, si vols.
Sí. Soc el més lleial.
Sempre he fet el que m'has demanat sense replicar.
Si és que t'ho he donat tot!
T'he posat a tu davant de…
qualsevol altre o…
Sisplau. Sisplau.
Ho és tot per mi.
Això no va de tu.
Et desitjo el millor.
Colem bé.
Vinga. Per parelles.
Tu vas amb l'LM. Hughie, estàs de sort.
Qui vegi el predicador que avisi i els altres hi aniran.
No et moguis, joveneta.
Et penses que pots colar il·legals a les meves terres?
- Un altre ciutadà per naixement. - Maleïda siguis.
Aquí és casa meva. La meva terra. El meu país.
Imagina-t'ho. Tota aquesta vall,
milers d'hectàrees plenes de centres comercials, urbanitzacions,
locals de menjar ràpid.
Ens podríem fer rics!
Les elits de Manhattan com tu no ho entendreu mai.
No volem ser rics, volem ser lliures.
Tallem. Aguanteu…
I la fletxa l'hi afegirem després.
Mig país es pensa que soc així? Doncs ja puc plegar.
Escolta, has de dir:
"Que aquests violadors il·legals se'n tornin per on han vingut."
- És la clau de l'escena… - No, és una merda.
Àguila americana és la quarta sèrie més vista de Vought.
Per què ens la cancel·len?
Jo penso com tu, però l'ordre ve de dalt.
El Patriota ho vol refer tot.
Molt bé, però almenys escriu un final que no sigui aquest coi de nyap
amb un munt de proclames republicanes ficades amb calçador.
L'ha escrit la IA d'en Taylor Sheridan i no admet modificacions.
Són una colla de curts de gambals.
I aquí l'Oh Pare no hi és. Anem.
Referències! Referències! Referències!
Què vols?
- Que t'acabes de fer la lobotomia? - Encara hi soc tota.
Tens 58 segons, o sigui que fes-ne via.
Et necessito. Això d'irradiar la Kimiko és…
És com voler marcar un gol a l'últim segon xutant des de camp propi.
Si falles ni que sigui per una fracció de rem,
la Kimiko és més morta que l'Epstein en una cel·la.
Exacte. Si tens un moment…
Repassa'm els càlculs. Digue'm si ho faig bé, sisplau.
Trenta segons.
No puc perdre la Kimiko.
L'estimo.
L'estimes?
Més del que et penses.
L'amor és un error de lògica.
L'amor em va encegar i em va impedir veure que un home guapo i brillant
perdria el cap davant dels meus nassos.
L'amor no em va deixar veure que una nazi desfigurada
i amb monyons podia unir el Soldier Boy i el Patriota.
Ens fa impredictibles.
Si no puc predir què farà la gent,
no serveixo per res.
I no us puc ajudar.
I una merda.
Ell és una amenaça per tu, nosaltres i el món sencer.
Si no ens vols salvar a nosaltres, salva't tu.
Ajuda'm.
Lloeu-lo!
- Lloeu-lo! - Lloeu-lo!
Reconec que només el Patriota
podria anunciar la segona vinguda
amb un número musical.
És com un Hitler per fora i un Bob Fosse per dins.
Quina merda! Au, va!
No fotem. No em toqueu els nassos!
Ha de sortir perfecte.
On vas?
El top deu d'en Billy Joel.
- Què? - El teu top ten. Vinga.
És que costa molt dir-ne deu! En té un munt.
Però si he de triar… "Scenes from an Italian restaurant",
que són com tres cançons en una,
- però m'encanten totes. - Ja.
- "The entertainer." - Sí.
- Temes menys coneguts. - Quins?
"Allentown", sobre la decadència industrial de Levittown, a Nova York.
No fotis!
És el Sinapsi.
El busquen per uns assassinats.
Què hi fa, aquí, en públic?
Hòstia.
Si ens llegeix el pensament…
Per què et penses que et faig parlar d'en Billy Joel, imbècil?
No la penses recollir, col·lega?
Xander? Què hi fas, aquí? M'alegro de veure't.
No deus voler que un peixet es quedi atrapat a la llauna, oi?
- Va, vine a agafar-la. - He tingut un dia de merda, tio.
Ni t'ho imagines, col·lega.
Kevin, fica't a l'aigua, va.
No. No… no m'escoltes.
Au, calla, cony!
Sabem que el genocidi de l'oleoducte va ser culpa teva!
Recorda el 15 de març, fill de puta!
No, espera't. No vaig ser jo, tio.
Si fiques un peu, ni que sigui la punta d'un d'aquests peus de simi, a l'aigua,
on sigui, al mar, en un rierol o en un bassal,
et juro que ets mort. Et pelarem.
Et queda clar, imbècil de merda?
Tens prohibit ficar-te a l'aigua.
Per nosaltres ets mort! Malparit.
No.
Presidenta. Cinc minuts
i baixem per fer el comunicat.
Vinc de seguida.
S'ha acabat. Punt final.
Hem de demanar ajuda al Pentàgon, a l'OTAN o a algú altre. A qui sigui.
Vaig perdre totes les eleccions al consell d'estudiants.
Si la cabrona de l'April Jenkowicz em veiés ara…
Desperta't, collons! Han matat el president per culpa teva.
No hi he pogut fer res. Deixa'm assaborir aquest moment ni que sigui un segon.
Deixa'm en pau.
Ja saps que no puc. I sempre hi has pogut fer més, Ashley.
Això és caure molt baix fins i tot per tu.
Per mi? Em vas usurpar el cos i vas espiar el Soldier Boy sense el meu consentiment.
Va ser una violació.
Alguna cosa havia de fer, tu ets massa covarda.
Ves-te'n a cagar.
Tot això és meu. No teu.
És mèrit meu, que de ser publicista de la Minnie Driver
hàgim arribat fins a la Casa Blanca. Meu! No teu!
Però tu t'has vist? Mira't. No et suportes ni tu mateixa!
No t'agradaria poder dormir a les nits?
O deixar d'arrencar-te cabells?
O poder-te tornar a mirar al mirall?
Com vols que pugui si em dius constantment que soc horrible?
Hauria d'estar contenta de no ser morta.
Tu saps el que costa sobreviure aquí?
M'estimo més que ens morim que ser així.
Pobra màrtir.
Et vols morir? Genial.
Doncs ja t'arrencaré. Amb un ratllador, si convé.
Saps què? Ho he intentat. De veritat que he intentat ajudar-te,
però no tens remei.
- Plego. - Doncs per mi perfecte.
Ho dic de debò. S'ha acabat. No sabràs res més de mi mai més.
De puta mare.
Soc lliure.
- Au, va, de debò? - Mireu, ja és aquí!
Té. Fuma.
Sí!
Et defensa contra els vidents.
Atordida, no et podrà llegir la ment.
Hem d'avisar…
Tu tranquil·la.
Benvinguts! Benvinguts! Lloeu-lo!
Lloeu-lo.
Us vull donar les gràcies per haver fet aquest viatge tan important.
Germana, d'on vens?
- Em dic Rachel, soc de Duluth. - Molt bé, Rachel.
- I… - Tavin Coleman, de Temple, Texas.
Sí, senyor!
Al·leluia! De tot arreu!
Doncs sou uns afortunats, perquè us han seleccionat un per un
entre tot el país per la vostra lleialtat i suport al gran home a les xarxes.
Puta Llum Estel·lar!
Ens fa molta il·lusió tenir-vos de grup de discussió
per parlar del pas més transcendental del Patriota!
Preparats per l'experiència vip?
- Sí! - Doncs què esperem?
Vinga, som-hi!
Per aquí. No ensopegueu.
Gràcies.
Soc una gata.
Molt bé. Primer de tot, l'enhorabona.
Sou les primeres persones del món que veuran la presentació.
Després us passarem uns qüestionaris
perquè doneu la vostra opinió
i farem un breu debat sobre la pel·lícula.
Sigueu sincers.
Aquí no hi ha respostes incorrectes
i tots els vostres comentaris ens ajudaran a millorar.
No fotis. Què hi fan, aquests, aquí?
En Hughie i en Carnisser no diuen res. Començo a patir.
Un moment. És el Matèria Grisa.
I aquesta tan cepada és la Psico-KO.
Complien cadena perpètua a Elmira.
Els tinc vistos. Sí. Hi havia fotos seves a l'església.
Per què està ajuntant
els vidents més perillosos del món?
Preparats? Molt bé, som-hi.
EFECTES VISUALS AMPLIA EL CAMP I EL FONS
EFECTES VISUALS LLUM ENLLUERNADORA
EFECTES VISUALS ELIMINA ELS CABLES DE JESÚS
Germà.
No fotem.
Què hi fas, aquí, Jesús?
He lluitat fins on he pogut.
ELIMINA MICRO
La corrupció de l'FBI, els immigrants transgènere violadors…
Les forces del mal d'aquest món actual ens han superat.
Què vols dir?
Parar l'altra galta no serveix de res. Necessitem resultats,
un salvador de veritat amb valors americans de veritat que venci el mal.
No en soc digne.
Jo tampoc ho era.
EFECTES VISUALS ELIMINEU CABLE/JESUCRIST
Ho accepto.
EFECTES VISUALS AFEGIU ÀGUILA
Això què cony és?
Hola.
Patriotalàndia. És part de la refundació.
Per demostrar als fidels el meu amor infinit.
Això és la Muntanya del Patriota.
Direm que és on em va visitar l'àngel
i vaig ascendir a la divinitat.
Ja.
Ah, això t'encantarà.
Tota aquesta zona
es dirà Soldier Boy, el Pare de Déu.
Hi haurà les atraccions més ràpides
i cada nit hi haurà una desfilada en honor teu.
Jo me'n vaig a Bogotà.
Em vull drogar i follar per totes les repúbliques bananeres.
I quan tornaràs?
Segurament…
- mai. - Què?
Si no t'agrada el parc ho deixem córrer.
Si jo passo, de tot plegat!
Si vols putes i coca,
et donaré totes les drogues i les putes més velles i arrugades d'Amèrica.
- No m'entens. - No m'entens tu a mi.
He arribat fins aquí perquè m'has triat tu. M'has ajudat.
I vull que tinguis tot el que vulguis.
El que vull és anar-me'n lluny.
De què?
O de qui?
És que això no fa per mi.
Et vaig soldar l'escut i no el fas servir mai.
Et vaig contractar un xef amb tres estrelles Michelin
i només li demanes pastís de carn i xili.
Li vaig demanar a l'LJ que et dissenyés un uniforme de súper nou.
A això em refereixo.
- És… - Punyeta! Què?
Que no ho vull, això.
I una altra cosa.
El V-1 te'l vaig donar per la Clara.
Perquè és el que hauria volgut ella.
No et devies pensar que jugaríem a pilota al jardí
o arreglaríem junts un Impala vell.
- Ets massa friqui. - No m'ho diguis més, això!
I no ets Déu.
No t'ha visitat cap àngel.
Vas tenir un somni humit d'una tia amb unes bones mamelles.
Si per això ets Déu, jo soc Déu cada nit.
Sí que soc Déu!
Si et serveix de consol, no ets tu, soc jo.
Ves-te'n, si vols.
Sort, fill.
T'estimo.
Deixa-ho córrer.
Ja ho he intentat.
Entesos…
Ei, i…
les teves polles tipus Medusa no ens poden ajudar?
¿Et penses que em tocava els ous
mentre tu dormies i bavejaves?
Molt bé, d'acord.
El cabró del Sinapsi…
He notat com m'ha remenat el cap i…
m'ha anul·lat els poders.
"Digue-l'hi a ella."
A qui, si no sortim mai d'aquí?
No, la tercera del top ten d'en Billy Joel.
No em volia morir sense dir-ho. És una passada.
Que no la dinyarem, gamarús. Sortirem d'aquí.
Ja. I els experiments d'en Frenchie amb la Kimiko
no la mataran.
Va, home, que estem sols, reconeix-ho.
T'aferres a qualsevol cosa, però saps que no funcionarà.
Escolta'm bé, Hughie.
Això no s'ha acabat.
Arrossegaré els vostres cadàvers mutilats fins a la meta, si cal.
Però anirem a totes, costi el que costi,
fins a enllestir la feina.
Caram.
Per més amenaçador i desagradable que hagi semblat,
reconec que m'has animat.
"Potser tens raó."
Sempre en tinc.
No, és la número tres d'en Billy Joel.
- Au, para, cony! - Has començat tu, eh?
Kimiko, has de parar.
Et costa regenerar-te.
No. Ni de conya.
He pensat
en allò que em vas dir.
Allò…
dels fills.
Tres.
Podem comprar una casa a Marsella, al costat del mar.
La brisa marina, l'aroma d'espígol…
I espai de sobres per la canalla.
I un gosset i tot.
Mira.
Mira. Es diu Simone.
ADOPTA LA SIMONE
No té casa. Com nosaltres, oi?
Ei, has d'aguantar.
Després de tot el que hem passat,
estaria bé viure tranquils.
Kimiko?
No. Ei, Kimiko!
Recordo el primer cop…
Mira, tia, ets idiota.
Tu te la jugues i li ets fidel i mentrestant en Kordell s'ho munta amb…
no sé com es diu…
A la merda!
Disculpa. Et porto una cosa.
He demanat una xalupa.
Vaig voler descobrir qui era la Serena en realitat.
A la Kimiko ja no li queden forces.
No la puc posar en perill,
mentre la persona més intel·ligent del món és aquí
rebolcant-se en el sentiment de culpa
i en pixats.
M'ho tapes.
Ja sé que no vam connectar de seguida, però això és el millor
de la nostra relació.
En Kordell i la Serena encara estan junts.
I me n'alegro.
Segueixes Love island?
Love island Estats Units, Regne Unit, Suècia, Games…
Me'ls miro tots.
Com és que mola tant?
Perquè tenies raó.
L'amor no té sentit.
És absurd, imprevisible.
Sòcrates en va dir "una bogeria divina".
És el que es tirava la Nicole?
Tu dius que no entens l'amor.
I què?
Ni l'ha entès ni l'entendrà mai ningú.
Perquè per més intel·ligent que siguis,
al món encara hi ha misteris.
No ho trobes fantàstic?
No t'han estimat mai de tot cor?
Sé que no tens motius per ajudar-me.
T'ho suplico.
Estimo la Kimiko.
No puc viure sense ella.
Molt bé, cony. T'ajudaré.
Però m'has de donar un parell d'hores, fins que el cervell em rutlli.
Gràcies.
O et ve de gust?
No? D'acord.
ACCÉS VIP
Annie?
Hola, on sou? Ja patia.
A la caravana de l'Oh Pare. Hi ha unes coses raríssimes.
Doncs el tenim controlat a la sala Tek Knight.
Molt bé, ara venim.
Rachel, et veig emocionada. Què passa?
Perdona, és que trobo que el Patriota és molt generós
d'assumir la càrrega de Jesús.
Aixequeu la mà. Quants creieu que el Patriota
és el vostre senyor i salvador particular?
Molt bé.
Au, va, no fotem.
Sí.
Amén. Amén.
Si dic el vostre nom, ja podeu marxar.
Penseu a agafar un paquet especial de productes Voughtality al vestíbul.
I els altres podeu anar al lavabo
i després tornarem aquí per continuar parlant de tot plegat.
Scott Ambler, Thomas Carter,
Deborah Allen, Miles Allen…
Aviam si ho saps tu.
Miley Kyle…
A la pel·li, el Patriota era Déu,
la segona vinguda o el germà de Jesús?
Perquè no s'entenia una merda.
I què? És igual.
Es creuran qualsevol cosa que els hi digui.
Quin sentit té salvar la gent si no volen que els salvis?
Això és el que volen.
Aviam.
Quan el Soldier Boy va matar el meu avi, va ser una putada.
Els nanos del barri se'n reien, em tractaven de tou i tota la pesca.
I un dia em vaig trobar un colom a la vorera
amb l'ala trencada que estava fatal.
Vaig anar a buscar una capsa de sabates i una farmaciola
i vaig tornar a curar-lo.
Em pensava que si podia salvar almenys aquella vida
potser podria compensar una mica…
Però aquells cabrons del barri ho van saber
i se'ls hi va acudir passar de dir-me Marvin Milk a Llet Materna.
"Ei, Llet Materna.
A la rata voladora aquella, li dones el pit o la polla?"
I no paraven.
Fins que un bon dia el colom va arrencar el vol, va sortir de casa
i els hi va passar volant per sobre a tots.
I saps què, Annie? Això és el més fort.
Aquell malnom m'agradava, perquè m'agradava ajudar la gent,
ser bona persona, ser un orgull per la família.
Aquell malnom era tot un honor per mi.
Però l'any passat al camp d'internament
vaig canviar.
Em va quedar el cor ple de cicatrius.
Com si el món l'hagués trencat massa vegades.
I sí, m'era més fàcil ser un cínic, passar de tot.
Però també m'odiava molt més a mi mateix.
Vaig passar de ser un fill de puta amb bon cor
a ser un fill de puta i prou.
Però saps què?
No passar de tot en un món que tothom passa de tot no és ser tou.
És duríssim.
Però jo soc així.
I tu també.
No busques la Llum Estel·lar?
Sí. I aquí no hi és.
- No sents aquesta olor? - Quina olor?
Has menjat mexicà.
Carn rostida amb extra de guacamole.
I salsa de blat de moro.
Tu has menjat bastonets de pa.
Els he rampinyat.
Dolentot!
- Digues. - Feia estona que et trucava.
- Com ha anat la projecció? - Ha sigut una benedicció.
Hem capturat en Carnisser i en Hugh Campbell.
Són aquí, als estudis.
- La Llum Estel·lar també hi és. - L'estem buscant.
Vols que els matem?
No. Primer localitzeu la Sage. La vull anar a veure.
- Sí. - Parla'm de la projecció.
Com ha anat?
Hi ha hagut comentaris, alguna pregunta…
Quants creuen de tot cor que soc l'únic Déu veritable?
Sis.
Sis de trenta?
El proselitisme és l'altre superpoder que tinc.
Deixa'm fer. Retocarem una mica el muntatge,
- i en Lennertz ens entrega la música avui. - No, no.
Dona'ls-hi l'experiència vip completa.
Els puc convertir.
No pateixis, home.
Tot l'equip està centrat exclusivament en tu.
Ja, i així com a idea,
com veus San Antonio? O Tucson o Las Vegas.
Em sents? Ei, que s'ha tallat?
No, Kevin, maco, aquestes ciutats no tenen mar.
L'aigua és la teva marca personal. És l'únic que tens.
No, no és l'únic que tinc. Tinc més coses.
- Auxili! - S'ofega!
Que algú l'ajudi! Sisplau! Sisplau!
Auxili!
És el Profund! Mireu!
Quina sort! Ajuda el meu avi!
- Corre, ajuda'l! - Ajuda'l!
- Kevin, és exactament el que buscàvem. - Auxili!
Publicitat gratuïta. Tira't a l'aigua i salva aquest home.
Sort que ets aquí.
- Que no l'ajudes? - Auxili!
Ningú li pot tirar un salvavides?
Però què fas? Ajuda'l!
Ves paral·lel a la platja. Neda en diagonal.
Ets el Senyor dels Set Mars!
- Fes alguna cosa! - Però què fas?
Avi!
Mare meva, s'ha ofegat.
- No. - Però què fa? Per què no l'ajuda?
Com es deia el restaurant on les cambreres feien topless?
- Com dius? - Aquell que era a Reno.
Hi volíeu anar amb en Lenny.
Pit i Cuixa.
Ja. Doncs…
si sortim d'aquí, hi anirem.
Quan sortim d'aquí, ja et dic jo que hi anirem.
Què, com esteu?
Quan fotis el camp del meu cap t'ho diré.
Ja ho sé. Em vols partir pel mig,
que em fa trempar una miqueta,
no t'enganyaré.
Però t'asseguro que m'estimaria més no veure'l, el merder que tens al cap.
Amb tant de dolor, remordiment i fracàs absolut.
Com el d'aquest desgraciat.
Jo també he trempat una mica. M'enyoraves?
- Qui és? - No és de veritat.
Ens pren el pèl.
Vinga, home! Joseph Alan Kessler. Érem companys a l'exèrcit.
De fet, més que això. En Billy i jo érem superamics.
El que passa
és que aquest formatge florit que tens a dins de la closca
té un record de mi com si fos una mena de tarat sociòpata.
I això em fa molt de mal. No és veritat.
Jo no era així. Tu sí que eres així.
De vegades en Billy agafava unes trompes de collons.
No deia res, s'encaparrava.
I després reconeixia que tenia un costat fosc amagat.
Com un tauró imparable.
I és que en Billy no tenia consciència.
Era un paper que em tocava assumir-lo a mi.
Per frenar-lo quan es descontrolava.
Et sona una mica?
Ignora'l, Hughie.
És una manipulació mental, és tot mentida.
Te'n recordes d'aquella nit que per fi vam passar comptes?
A la vall del Panjshir. Hi vam anar per liquidar un pallasso d'Estat Islàmic.
En Billy ens va fer entrar en aquell complex.
El problema és que ens van avisar
que aquell idiota tenia cent homes a pocs minuts de nosaltres.
I esclar, qualsevol comandament amb dos dits de front
hauria ordenat la retirada per no posar en perill els seus homes,
però en Billy no.
A en Billy li brillaven els ulls.
Com que no donava l'ordre,
me li vaig encarar i li vaig cridar: "L'objectiu no val la pena."
L'objectiu no valia la pena.
No va reaccionar i li vaig pegar.
Un cop de puny aquí al front. Li va deixar aquesta cicatriu tan maca.
Però en Billy ni es va immutar.
No.
I evidentment ens van rodejar.
La bona notícia és que en Carnisser va liquidar l'objectiu.
El problema és que ell va ser l'únic membre de la unitat
que en va sortir viu.
Ell et demanarà que l'ajudis a sortir-se'n.
Però la veritat és
que, si li fas nosa, ja has begut oli.
Hi ha un munt de canaris morts, a la mina de carbó d'en Carnisser.
Que tinguis sort, Hughie.
Fot el camp d'una vegada, marica de merda.
No et direm res de res.
No cal que em digueu res.
Si ja ho sé tot! Fa estona que us volto per dins de la closca.
Tot això era per despistar-vos.
La Sage és en una escola abandonada d'Erie, Pensilvània,
i la Kimiko…
De debò li voleu encolomar el raig radioactiu del Soldier Boy?
Que us heu begut l'enteniment?
Al Patriota li encantarà, quan ho sàpiga.
Au, nois. Fins aviat.
Avisem en Frenchie.
Carnisser. Carnisser!
Estem a les portes del gran despertar d'aquest país. Amén!
Amén!
Però tot i que heu dit que creieu en el Patriota,
el pensament us ha traït.
Però si hi creiem de veritat!
Exacte. Totalment.
Però no com ha de ser.
Amb el cor.
En aquest món nou,
no hi ha lloc per l'heretgia.
Perdona, no podem marxar?
Fora! Sortiu del mig! Merda.
Som-hi, ràpid! Sortiu!
Vinga! Aneu sortint, va!
Merda!
Centra't en la feina!
Ves a cagar!
Vinga, hem de marxar.
Som-hi. Va.
Vinga! Va, va, va.
De tot això que ha dit el Sinapsi,
hi havia res de veritat?
Absolutament tot.
Au, malparits. S'ha acabat el temps.
Vinga, cabronàs. Tu prova-ho, va.
Ui, no, Billy. Primer vull que ho vegis.
Et penso matar.
Ho veus, Hughie?
Ara és quan fa veure que li importes.
T'agrada tenir espectadors, oi, Sinapsi?
Com la mort del teu germà.
Es pot saber què dius?
És el teu estil, oi?
Les fotos de l'escena del crim, encara…
les veig mentalment.
I ara tu també les veus, oi?
Calla!
Segons l'autòpsia, el teu germà encara era viu
quan el vas obligar a clavar-se el llevataps de la teva mare.
Calla!
Tenia set anys.
I te l'estimaves, que és el més tràgic.
A tu et faré el mateix.
No. No és veritat.
- I saps per què? - Il·lumina'm.
De tant centrar-te en el meu cap,
t'has descuidat del seu.
Perquè tot això era per despistar-te.
No saps com m'ho passaré aquest cop, cabró.
Però és que m'ho passo bé sempre.
Collons, tio!
Molt bé, nano.
Truca a en Frenchie de seguida.
Punyeta, Frenchie, contesta!
Ja està. Baixeu.
- Vinga. Som-hi. - Gràcies.
Gràcies.
Què voleu?
Que ens ajudeu.
Molt bé. Només hi havia alguna cagadeta en els números. Ja està arreglat.
I l'exposició es dispersarà uniformement?
- Potser convindria reformular la… - Ho he repassat.
Tres cops. I no repasso mai res tres cops.
Ja està.
Som-hi, cony.
Trenta segons!
- No ho aguantarà. - No, si parem ara,
no es recuperarà de cap més intent.
És ara o mai.
Prou. Es morirà.
No! No!
Kimiko?
He posat un radar Doppler al terrat per detectar objectes estranys…
o súpers voladors.
El Patriota.
És a tres minuts, més o menys. No tenim temps de fugir.
El Patriota no hi veu a través del zinc.
Va.
- Agafa-li les cames. - Sí, ara.
Així, molt bé.
- No. - No, tranquil·la.
No tenim temps.
M'amagaré en un altre lloc.
No, sisplau. No!
Sage?
Vinga, surt!
El francès.
I els altres?
On és la Sage?
No us deveu pensar de debò que podeu recrear
el truc del Soldier Boy, oi?
Sí, ja ho hem fet.
I venen a buscar-te ara mateix.
O sigui que menja'm els ous, nazi de merda.
I menja't això.
Tu t'has vist?
Segur que no has ballat en tota la teva vida.
Frenchie! Frenchie!
Frenchie!
Frenchie! Frenchie!
Frenchie.
Mon cœur.
Per què ho has fet?
Per què m'has deixat sola, idiota?
Estàs bé?
Gràcies per salvar-nos.
Gràcies per salvar-me.
No.
Tu m'has salvat a mi.
No… No em deixis.
No, sisplau. No em deixis.
Sisplau.
Mai.
Je t'aime.
Des del primer dia.
Frenchie.
No, no, no.
No, Frenchie.
No, no, no!
Sisplau, no em deixis.
Subtítols: Anaïs Mintenig
Supervisor creatiu Ignasi Oliver